लोग उसका फोटो लेकर शहर में घूम रहे, पुलिस चुप बैठी है
AIMIM chief owaisi says India's first terrorist is Nathuram Godse, ओवैसी बोले- गोडसे देश का पहला आतंकी
ऑल इंडिया मजलिस-ए-इत्तेहाद-उल-मुस्लिमीन (AIMIM) सांसद असदुद्दीन ओवैसी ने शुक्रवार को कहा कि कुछ लोग हैदराबाद में नाथूराम गोडसे की तस्वीर लेकर घूम रहे हैं। वह देश का पहला आतंकवादी था, गोडसे ने गांधी को गोली मारी थी। लोग उनका फोटो लेकर शहर में घूम रहे हैं और पुलिस चुप बैठी है। वे मस्जिद-ए-उमर फारूक शैकपेट में मुनकिद जलसा यूम-उल-कुरान में लोगों को संबोधित कर रहे थे।
दरअसल, रामनवमी को शोभायात्रा के दौरान कुछ लोग नाथूराम गोडसे की तस्वीर लिए नजर आए थे। इस पर ओवैसी ने कहा कि कोई हमारे शहर में खड़े होकर कहता है कि मैं भारत को हिंदू राष्ट्र बनाउंगा। हद तो तब हो गई जब लोग हैदराबाद में नाथूराम गोडसे की फोटो लेकर आ गए।
समझ नहीं आता वो लोग नाथूराम गोडसे का फोटो लेकर क्यों घूम रहे हैं, जो देश का पहला आतंकवादी था। जिसने गांधी को गोली मारी थी। इस सब के बाद पुलिस चुप बैठी है।
ओवैसी ने सवाल उठाते हुए कहा कि ये लोग कौन हैं? और ये कैसी पुलिस है जो चुप बैठी है। अगर कोई ओसामा बिन लादेन का फोटो लेकर घूमता तो पुलिस उसके घर के दरवाजे को तोड़ देती।
गोडसे पर बनी फिल्म को बैन करनी की मांग की थी
यह कोई पहला मौका नहीं है जब ओवैसी ने गोडसे को लेकर इस तरह का बयान दिया हो। इससे पहले उन्होंने जनवरी 2023 में केंद्र सरकार से नाथूराम गोडसे पर बनी फिल्म पर प्रतिबंध लगाने की मांग की थी। ओवैसी ने सरकार से पूछा था कि क्या गोडसे पर बनी फिल्म वैसे ही बैन की जाएगी, जैसे प्रधानमंत्री नरेंद्र मोदी पर बीबीसी डॉक्यूमेंट्री पर प्रतिबंध लगाया गया है।
ओवैसी के बयानों से जुड़ी अन्य खबरें भी पढ़ें...
ओवैसी बोले- किसी पर केस हो तो क्या जिंदा जलाओगे, कहा- नासिर और जुनैद के हत्यारों को BJP-RSS का समर्थन
ऑल इंडिया मजलिस-ए-इत्तेहाद-उल-मुस्लिमीन ( AIMIM) के प्रमुख और सांसद असदुद्दीन ओवैसी ने कहा कि जुनैद और नासिर की हत्या हरियाणा में गौ-रक्षकों के नाम पर चल रहे एक संगठित गिरोह ने की है। हत्याकांड में शामिल मोनू मानेसर और उसके साथियों को BJP और RSS का समर्थन मिला हुआ है। उन्होंने कहा- उनकी पार्टी राजस्थान में 40 सीटों पर चुनाव लडे़गी। पढ़ें पूरी खबर...